CELEX: 31981R0006
Language: el
Date: 1981-01-01 00:00:00
Title: Κανονισμός (ΕΟΚ) αριθ. 6/81 τού Συμβουλίου τής 1ης Ιανουαρίου 1981 περί τροποποιήσεως τού κανονισμού (ΕΟΚ) αριθ. 1587/80 «περί καθορισμού, γιά τήν περίοδο εμπορίας 1980/81, τών κυριοτέρων κέντρων παρεμβάσεως γιά τούς κραμβόσπορους, γογγυλόσπορους καί ηλιανθόσπορους, καί τών εφαρμοστέων παράγωγων τιμών παρεμβάσεως»

Avis juridique important

|

31981R0006

Κανονισμός (ΕΟΚ) αριθ. 6/81 τού Συμβουλίου τής 1ης Ιανουαρίου 1981 περί τροποποιήσεως τού κανονισμού (ΕΟΚ) αριθ. 1587/80 «περί καθορισμού, γιά τήν περίοδο εμπορίας 1980/81, τών κυριοτέρων κέντρων παρεμβάσεως γιά τούς κραμβόσπορους, γογγυλόσπορους καί ηλιανθόσπορους, καί τών εφαρμοστέων παράγωγων τιμών παρεμβάσεως»  

Επίσημη Εφημερίδα αριθ. L 001 της 01/01/1981 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 6/81 ΤΟΥ ΣΥΜΒΟΥΛΙΟΥ  της 1ης Ιανουαρίου 1981  περί τροποποιήσεως του κανονισμού (ΕΟΚ) αριθ. 1587/80 «περί καθορισμού, για την περίοδο εμπορίας 1980/81, των κυριότερων κέντρων παρεμβάσεως για τους κραμβόσπορους, γογγυλόσπορους και ηλιανθόσπορους και των εφαρμοστέων παράγωγων τιμών παρεμβάσεως»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως του 1979, και ιδίως το άρθρο 72 παράγραφος 1,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1917/80 (2), και ιδίως το άρθρο 22 παράγραφος 2 πρώτο εδάφιο,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1587/80 (3) έχει καθορίσει, για την περίοδο εμπορίας 1980/81, τα κυριότερα κέντρα παρεμβάσεως για τους κραμβόσπορους, γογγυλόσπορους και ηλιανθόσπορους, καθώς και τις εφαρμοστέες παράγωγες τιμές παρεμβάσεως·  ότι για την προσχώρηση της Ελλάδος πρέπει να καθορισθεί για την περίοδο αυτή το κυριότερο κέντρο παρεμβάσεως στην Ελλάδα και η εφαρμοστέα παράγωγη τιμή παρεμβάσεως·  ότι η κατάσταση της αγοράς στην Ελλάδα επιτρέπει τη διαπίστωση ότι οι τιμές των ανταγωνιστικών προϊόντων κατά την αμειψισπορά στην Ελλάδα και μέσα στην Κοινότητα των Εννέα είναι παραπλήσιες· ότι η ελληνική αγορά είναι αγορά ελλειματική σε ελαιούχους σπόρους· ότι πρέπει να καθορισθεί τιμή στην Ελλάδα στο ίδιο επίπεδο με αυτό της βασικής τιμής παρεμβάσεως στην Κοινότητα των Εννέα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 1587/80 προστίθενται οι ακόλουθες ενδείξεις:  1) στο τμήμα Α (για τους κραμβόσπορους και τους γογγυλόσπορους), «Κομοτηνή 36,77»·  2) στο τμήμα Β (για τους ηλιανθόσπορους), «Κομοτηνή 40.05».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Ιανουαρίου 1981.  Για το Συμβούλιο  Ο Πρόεδρος  D. F. VAN DER MEI  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 186 της 19. 7. 1980, σ. 1.  (3) ΕΕ αριθ. L 160 της 26. 6. 1980, σ. 6.